Diari Oficial de la Generalitat Valenciana


Sumari del DOGV 8184, del 05-12-2017 (2017/11878)

RESOLUCIÓ de 22 de novembre de 2017, del president de l'Institut Valencià de Competitivitat Empresarial (IVACE), per la qual es modifica la Resolució d'1 de juny de 2017, del president de l'IVACE, per la qual es convoquen ajudes en el marc del Programa d'assessorament a empreses en matèria d'internacionalització, Xec Tutories Internacionalització, amb càrrec al pressupost de l'exercici 2017, i la Resolució de 18 d'abril de 2017, del president de l'Institut Valencià de Competitivitat Empresarial (IVACE), per la qual es convoquen les ajudes als plans d'internacionalització de les pimes de la Comunitat Valenciana amb càrrec al pressupost de l'exercici 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8184

Data del DOGV
:   05-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11990


Data del document
:   22-11-2017

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de novembre de 2017, del president de l'Institut Valencià de Competitivitat Empresarial (IVACE), per la qual es modifica la Resolució d'1 de juny de 2017, del president de l'IVACE, per la qual es convoquen ajudes en el marc del Programa d'assessorament a empreses en matèria d'internacionalització, Xec Tutories Internacionalització, amb càrrec al pressupost de l'exercici 2017, i la Resolució de 18 d'abril de 2017, del president de l'Institut Valencià de Competitivitat Empresarial (IVACE), per la qual es convoquen les ajudes als plans d'internacionalització de les pimes de la Comunitat Valenciana amb càrrec al pressupost de l'exercici 2017. [2017/11849]  
  
Per Resolució de 18 d'abril de 2017, del president de l'IVACE, es va convocar la concessió d'ajudes als plans d'internacionalització de les pimes de la Comunitat Valenciana amb càrrec al pressupost de l'exercici 2017 (DOGV 8032, 04.05.2017). Així mateix, per Resolució d'1 de juny de 2017, del president de l'IVACE, es van convocar les ajudes del Programa d'assessorament a empreses en matèria d'internacionalització, «Xec Tutories Internacionalització», amb càrrec al pressupost de l'exercici 2017 (DOGV 8069, 23.06.2017).  
Vista la necessitat d'incrementar el pressupost de la convocatòria d'ajudes als plans d'internacionalització de les pimes de la Comunitat Valenciana, tenint en compte l'elevat nombre de sol·licituds presentades, i el sobrant que previsiblement es genere en el pressupost del programa «Xec Tutories Internacionalització», segons informa el Departament de Promoció Internacional de l'IVACE.  
En virtut del que antecedeix, i de conformitat amb allò que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Article primer. Modificació del Programa d'assessorament a empreses en matèria d'internacionalització, «Xec Tutories Internacionalització»  
  
Es modifica el primer paràgraf de l'article 12, Dotació pressupostària, de la Resolució d'1 de juny de 2017, del president de l'IVACE, per la qual es convoquen ajudes en el marc del Programa d'assessorament a empreses en matèria d'internacionalització, «Xec Tutories Internacionalització», amb càrrec al pressupost de l'exercici 2017, que queda redactat en els termes següents:  
«Article 12. Dotació pressupostària  
Les ajudes que es regulen en la present resolució es finançaran amb càrrec als pressupostos de la Generalitat per a l'exercici 2017, dins de la línia pressupostària S8072000, «Suport als plans d'internacionalització de les pimes de la Comunitat Valenciana», prevista en la Llei de pressupostos de la Generalitat per a l'exercici 2017, sent la quantitat global màxima destinada a aquesta convocatòria de 250.000 euros, que es distribuirà segons els trams següents:  
- Sol·licituds rebudes fins al 31 de juliol de 2017: 60.000 ?.  
- Sol·licituds rebudes entre l'1 d'agost i el 30 de setembre de 2017: 50.000 ?.  
- Sol·licituds rebudes entre l'1 d'octubre i el 10 de novembre de 2017: 140.000 ?.  
[...]»  
  
Article segon. Modificació de la convocatòria d'ajudes als plans d'internacionalització de les pimes de la Comunitat Valenciana  
Es modifica l'article 13, Dotació pressupostària, de la Resolució de 18 d'abril de 2017, del president de l'IVACE, per la qual es convoca la concessió d'ajudes als plans d'internacionalització de les pimes de la Comunitat Valenciana amb càrrec al pressupost de l'exercici 2017, que queda redactat en els termes següents:  
«Article 13. Dotació pressupostària  
1. Les ajudes que es regulen en la present resolució es finançaran amb càrrec als pressupostos de la Generalitat per a l'exercici 2017, dins de la línia pressupostària S8072000, sent la quantitat global màxima destinada a aquesta convocatòria de 5.129.800 euros.  
2. Les ajudes previstes comptaran amb finançament del Fons Europeu de Desenvolupament Regional (FEDER), en un percentatge del 50 %, a través del Programa Operatiu FEDER de la Comunitat Valenciana 2014-2020, a través de l'Eix Prioritari 3.4.1, Promoure el creixement i consolidació de les empreses millorant el seu finançament, tecnologia i accedint a serveis de suport avançats  
3. En qualsevol cas es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior al gasto inicialment previst, o de les que es deriven obligacions liquidades o reconegudes per import inferior a l'ajuda que va ser concedida al seu dia, o bé quan el dit augment siga conseqüència d'una generació, ampliació o incorporació de crèdit.  
L'efectivitat de les quanties addicionals queda condicionada a la declaració de disponibilitat del crèdit, a l'aprovació de la modificació pressupostària que procedisca, i a la seua publicació en la Base Nacional de Dades de Subvencions (BNDS) i butlletins que corresponga amb caràcter previ a la resolució de concessió. En estos supòsits s'aprovaran les corresponents modificacions de la convocatòria que seran publicades en la Base Nacional de Dades de Subvencions (BNDS) i butlletins que corresponga, sense necessitat d'obertura d'un termini addicional per a presentar noves sol·licituds.»  
  
  
DISPOSICIÓ FINAL  
  
Única  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
València, 22 de novembre de 2017.- El president de l'IVACE: Rafael Climent González.